Dis baie maklik. Jy maak ‘n Kahoot! en die leerders speel dit deur die kode in te tik wat jy vir hulle gee. Dit is meerkeuse vrae. Leerders maak hulle keuse deur op hul skerm te klik op ‘n kleur en punte word aan hulle toegeken deur natuurlik die regte antwoord te gee of hoe vinnig hulle dit beantwoord.
Klik op Create New Kahoot! Ek gebruik gewoonlik die Quiz, want dit is meerkeuse vrae en dis baie opwindend.
Wanneer jy deur al die opsies gegaan het, is jy gereed om die Kahoot! met jou leerders te speel. Klik op Play Now om dan na die Game Screen te gaan.
Jy kan ook op Kahoot! soek vir Afrikaanse Kahoots, maar daar is nog nie baie nie. Hopelik sal daar binnekort lekker baie wees wanneer ons almal begin maak!
Ons gebruik dit sommer in saalbyeenkomstes om die hele skool teen mekaar te laat deelneem in goed soos Algemene Kennis. In my klas gebruik ek dit veral vir vaslegging van vervelige werk, soos woordeskat en taalreëls, maar jy kan dit aanpas vir enigiets wat jy wil.